জানতে চাইলে এনবিআর চেয়ারম্যান ও অভ্যন্তরীণ সম্পদ বিভাগের জ্যেষ্ঠ সচিব মোশাররফ হোসেন ভূঁইয়া বলেন, সাধারণভাবে ভ্যাটের হার ১৫ শতাংশ। ভ্যাটের সংকুচিত যে হার বাজেট বক্তৃতায় এসেছে, তাতে ১৫ শতাংশের বিষয়টি হয়তো ভুলবশত আসেনি। আমরা স্বাভাবিকভাবে ১৫ শতাংশ হারেই ভ্যাট আদায় করব। এর বাইরে বাকি যে পাঁচটি স্তর ঘোষণা করা হয়েছে, সেখানে পণ্য ও সেবাভেদে সংকুচিত হারে এ ভ্যাট আদায় করা হবে। এ বিষয়ে এসআরও জারি করা হয়েছে। বাজেট বক্তৃতায় ১৫ শতাংশের বিষয়টি হয়তো কোনোভাবে বাদ গেছে।